title: "BMW"
text: "Di BMW AG es en Autofabrik \u00f6n Bayern. J\u00fc heer masi litjer Firmen aurnomen, en sa snaket em deling uk hol fan di \"BMW Group\".\n\nHistoorie\nBMW es fan en Maskiinenfirma uuren, wat Motooren fuar Luchtskeepen becht. Di jest gurter Aarber wiar Motooren fuar Fliigern, wat \u00f6n senerlig Flochthoogden jit laap k\u00fcr. Dit Teeken fan BMW es diaraur uk en draiendi Propeler.\n\nEe\u0111er di jest W\u0101relkrich maast \u00f6n D\u00fctskl\u00f6n niin Fliigermotooren becht uur, en sa k\u0101m em bal diar\u00fcp en bech Autos en Motoorweelen. \n\n\u00d6n di taust W\u0101relkrich k\u0101m en Motoorweel me \u00f6ndrewen Biwain fan BMW, en des k\u00fcr di Wehrmacht gur br\u00fck.\n\nEe\u0111er di taust Krich wiar dit Motoorweel (Me jen Kolben sa \u00fcs di BMW R 25) g\u00f6nstiger t\u00f6 haa \u00fcs en Auto, en sa wiar maning Mensken diarme \u00f6nerwai. Leeter k\u0101m Kabiinenrulern sa \u00fcs di BMW Isetta \u00fcs Forbeetering diart\u00f6, en me di BMW 501 her em uk en gurt Wain, wat et \u00fcs 502 uk me 2,6-Liiter-V8-Motoor jaav.\nFuar di Gap twesken litj en gurt k\u0101m t\u00f6 di 60er Jaaren di BMW 700 en di \"Nii Klas\", di BMW 1500, hur leeterhen di BMW \"02\" naa \u00f6nern en di BMW 5er Reeg naa boowen waar. \nBMW wil en \"Preemiumfirma\" wiis, en sa maast en 6-Kolben-Maskiin ek waani. des k\u0101m 1968 me di BMW 2500.\nFan des Reeg waar ombi 1977 di BMW 7er-Reeg, wat \u00fcs jest \u00f6n D\u00fctskl\u00f6n Bremsen fing, wat ek blokiari (ABS)\n\nDi Motoorweelen sen fuaral \u00f6n di 60er en 70er Jaaren bikeent wesen, \u00fcs me di BMW /5 bit /7 nii Tau-Kolben-Boxer-Motooren becht waar, hur em uk \u00fcp leengeri Waien gur me \u00f6nerwai wiis k\u00fcr. \nMe di BMW R100RS (en /7) waar 1976 dit jest Motoorweel me fol Fuarklua\u0111ing fuarstelt.\n\nElektrowainer\nAl leenger waar forsaacht, di ual Kolbenmaskiin me Weeterstof aur di Tir t\u00f6 fo. Diarfuar heer em lung me di BMW 7er-Reeg experimentiaret. T\u00f6 en T\u00f6kumst k\u0101m des Aarberen man ek.\n\nMe di BMW i3 waar dit jest Elektroauto \u00fcttaacht, en diarfuar waar uk en senerlig Fabrik becht, wat h\u00f6\u00f6r Stroom fuar't Miist salev maaket. Di I3 jeft et uk me Range Extender, en Bensiinmotoor, wat di Baterii leer ken, wan di Stroom ek leengt.\n\nMuar wat fuar \"Preemium\" of \"Sport\" es di BMW i8. Des ken ek fuul muar \u00fcs waker ombi laap, kostet fuul Jil, en diarom raaket em diarfan uk el olterfuul Wainer.\n\nFutnooten\n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)\nFirma (M\u00fcnchen)"